ร้านนี้เป็นร้านดังของที่นี่ครับ ร้านใหญ่โตโอฬาร ใหญ่ตั้งแต่ขับรถเข้ามา อย่างกับโรงแรมครับ ลงทุนลงแรงสร้างตึกออกแบบดี ร้านนี้มีทั้งโซนในแอร์และข้างนอกครับ โซนข้างนอกนี่ตอนกลางวันอาจจะร้อนหน่อย มีเวทีแสดงดนตรีสุด โอ้โหววววว และที่สำคัญวิวที่เห็นเป็นภูเขาอยู่ไกล เห็นแล้วฟินมาก โดยเฉพาะมาในช่วงหนาวๆครับ

เมนูอาหารผมว่าออกเป็นแนวฟิวชั่นครับ มีทั้งอิตาเลียน ไทย และอื่นๆ ราคาค่อนข้างแรงเลยครับ ถ้าจะทานให้อิ่มอาจหมดเกินคนละห้าร้อยแน่นอน แต่ถ้าทานชิวๆก็ไม่เท่าไรครับ

- สปาเกตตี้คาโบนาร่าแฮมและเห็ด (295+) รสชาติอร่อย ลวกเส้นมาพอดี ไม่แข็งไม่นิ่มเกินไป ได้แฮมและเห็ดเยอะครับ อร่อยมาก แต่ตัวซอสไม่ได้เข้มข้นเท่าไร ผมชอบทานแบบเข้นข้นมากๆ แต่อันนี้ก็ใช้ได้อยู่ครับ ผมให้จานนี้ B

- คอหมูย่างจิ้มแจ่ว (295+) รสชาติดีงาม เนื้อหมูย่างมีมันผสม หอมและฟินมากครับ ได้มาชิ้นใหญ่ๆเลย ทานคู่กับน้ำจิ้มแจ่มและน้ำจิ้มอีกอันไม่แน่ใจ แต่อร่อยมากครับ แต่ราคามันแรงไป๊ ขอหักคะแนนนิดนึงครับ จานนี้ให้ B+

น้ำเปล่าก็ราคาแรง ขวดละ 38+ เทได้ประมาณแก้วนึงพอดีครับ

***ราคายังไม่รวม VAT7%***

รสชาติ A
ราคา C+
บรรยากาศ A
บริการ A
สะอาด A